অ্যালেক্সান্ড্রা ওয়ালশ
আলেক্সান্ড্রা "অ্যালেক্স" ওয়ালশ (ইংরেজি: Alexandra Walsh; জন্ম: ৩১ জুলাই ২০০১) হলেন একজন মার্কিন সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং সাঁতারের নারীদের ২০০ মিটার ব্যক্তিগত মেডলি বিভাগে রৌপ্য পদক জয়লাভ করেছেন। ২০১৯ সালে, পেরুর লিমায় অনুষ্ঠিত ২০১৯ প্যান আমেরিকান গেমসে তিনি যুক্তরাষ্ট্রের প্রতিনিধিত্ব করেছেন, যেখানে তিনি ব্যক্তিগত প্রতিযোগিতায় দুটি স্বর্ণ পদক এবং ৪ × ২০০ মিটার ফ্রিস্টাইল রিলেতে একটি স্বর্ণ পদক মিলিয়ে সর্বমোট তিনটি স্বর্ণ পদক লাভ করেছেন।